"Goana după diamante". Mii de oameni au mers într-un sat sărac în speranța că se vor îmbogăți. Guvernul i-a dezamăgit: "Nu sunt diamante".
Un păstor dintr-un sat din Africa de Sud a găsit mai multe pietre despre care s-a crezut că sunt diamante. După evaluarea acestora, s-a dovedit că erau din cuarț. Descoperirea păstorului a încurajat mii de oameni să vină să sape pentru a găsi diamante. Guvernul provinciei a cerut oamenilor să înceteze săpăturile, deoarece practicile miniere ilegale au un impact negativ asupra mediului.
Acum o lună, un păstor de vite a descoperit în provincia KwaZulu-Natal "pietre prețioase", informează publicația IOL.KZN PREMIER CALLS FOR ORDER AMID REPORTS OF A “DIAMOND RUSH" IN KWAHLATHI NEAR LADYSMITHThe KwaZulu-Natal provincial government has noted with concern, the reports of illegal mining activity taking place at KwaHlathi outside LadysmithVideo : supplied #DiamondRush pic.twitter.com/zy1oyIhPQz— KZN Provincial Gov (@kzngov) June 13, 2021 Această descoperire a determinat mii de persoane să se grăbească spre satul KwaHlathi, căutând să se îmbogățească rapid.După analize, s-a descoperit că pietrele sunt cristale de cuarț, care sunt mult mai puțin valoroase."Testele efectuate în mod concludent au arătat că pietrele descoperite în zonă nu sunt diamante", se arată într-o declarație a guvernului local.Activitatea "minieră" recentă din zona KwaHlathi a scos din nou la lumină provocările sociale și economice cu care se confruntă rezidenții din zonă, a explicat Ravi Pillay, membru al Comisiei Locale pentru Dezvoltare Economică și Turism. "Drumurile și accesul la apă vor fi un punct central pentru planul guvernului de abordare a problemelor. Va fi de asemenea elaborat un plan de reabilitare a terenului care a fost săpat de locuitori", a spus el."Consiliul pentru Geoștiință, în colaborare cu diferite părți interesate, va institui un program de cartografiere geologică pentru a înțelege în continuare orice alte resurse potențiale care ar putea avansa dezvoltarea socio-economică în KwaHlathi. Sunt necesare studii geologice ample, la scară regională, pentru a investiga posibilitățile resurselor de apă subterană, precum și orice alte litologii care ar putea găzdui alte resurse naturale care ar putea contribui la dezvoltarea locală și la economia provinciei", a mai declarat Pillay.